projecte-aina/catalan_government_crawling huggingface dataset:
Els experts de l'OMS i la FAO recomanen un mètode amb aigua calenta per preparar els biberons de forma segura.
És el mètode indicat per a lactants menors de dos mesos, prematurs i immunodeprimits.
Aquest mètode elimina el risc de malaltia per contaminació microbiològica de la llet.
Però de vegades no és possible disposar d'aigua calenta o no convé reconstituir la preparació en pols amb aigua calenta perquè conté probiòtics.
Per això s'ofereix un segon mètode de preparació amb aigua freda.
Aquest mètode garanteix que no hagi una proliferació dels microorganismes presents en la llet però no assegura l'eliminació del risc de malaltia si la llet conté un nivell de microorganismes suficient per causar malaltia.
Per això, es descriuen 2 mètodes per preparar i administrar els biberons de forma segura:
Primer pas: Assegura't que les teves mans i la superfície de treball estan netes.
Segon pas: Agafa un biberó net o esterilitzat.
Tercer pas: Prepara el biberó de nou per a cada presa i dóna-l'hi de seguida.
Quart pas: No guardis la llet sobrant, la llet reconstituïda és un medi ideal per a la multiplicació de bacteris patògens.
Aquesta preparació garanteix la màxima seguretat microbiològica i és el mètode indicat per a lactants menors de dos mesos, prematurs i immunodeprimits.
Primer pas: Escalfa l'aigua fins que comenci a bullir
Segon pas: Immediatament, aboca l'aigua necessària al biberó, utilitzant les marques de mesura impreses, i espera durant 3 minuts, però no més.
Aquest temps permet que la temperatura de l'aigua baixi fins a 70°C. L'aigua a 70°C és prou calenta per destruir els bacteris que pugui haver-hi a la llet en pols.
Tercer pas: Afegeix la quantitat de llet en pols necessària seguint les instruccions del pediatre
Quart pas: Refreda el biberó fins a la temperatura corporal a sota de l'aixeta.
Cinquè pas: Comprova la temperatura de la llet.
Sisè pas: Eixuga'l amb un drap net i dóna-l'hi de seguida.
Setè pas: Rebutja la llet que el nadó no hagi pres en dues hores.
Primer pas: Omple el biberó amb aigua freda (20oC o menys)
Segon pas: Afegeix la quantitat de llet en pols necessària seguint les instruccions del pediatre.
Utilitza sempre el dosificador de l'envàs.
Tercer pas: Omple el dosificador amb la llet en pols i enrasa'l per eliminar-ne l'excés sobrant.
Tanca immediatament l'envàs per a protegir el producte.
Cinquè pas: Agita'l per desfer els grumolls.
Sisè pas: Dóna el biberó immediatament al nadó.
Setè pas: Rebutja la llet que no hagi pres en dues hores.
Quan estiguis de viatge, de compres o al parc pots portar biberons plens només amb aigua.
Quan l'hagis de preparar afegeix la llet en pols i dóna-l'hi a temperatura ambient immediatament.
Prepara sempre el biberó al mateix moment.
No utilitzis escalfabiberons, ja que mantenir la llet tèbia afavoreix el creixement de microorganismes patògens.
Seguir una alimentació saludable, respectar les quatre normes bàsiques per manipular aliments (netejar, separar, coure i refredar), així com evitar el consum d'alguns aliments durant l'embaràs, són pràctiques que contribueixen a evitar riscos de salut i contribuir a un bon desenvolupament del fetus.
Els professionals sanitaris estan a prop teu.
Escolta els seus consells, i si tens dubtes, posa-t'hi en contacte: 061 CatSalut Respon.
Durant l'embaràs és necessari, més que mai, seguir una alimentació saludable.
Una alimentació adequada contribuirà a un bon desenvolupament del fetus.
Recorda les quatre normes d'higiene per garantir la seguretat dels aliments que es preparen en les cuines domèstiques:
Cal respectar les condicions higièniques i de temperatura adequades per evitar la formació d'histamina.
La tonyina és un peix blau ric en àcids grassos omega-3 i altres nutrients com vitamina E, seleni i proteïnes; en canvi, té nivells molt baixos de greixos saturats.
Està demostrat que el consum de peix blau és molt beneficiós per al sistema cardiovascular.
En manipular i conservar la tonyina, cal respectar les condicions higièniques i de temperatura adequades per evitar la formació d' histamina.
El consum de peix que conté alts nivells d'histamina provoca una intoxicació alimentària amb símptomes de picor i envermelliment de la cara, mal de cap i, de vegades, dolor abdominal, nàusees i diarrees que poden aparèixer entre els 2' i les 2h després de la ingesta.
Agència de Salut Pública de Barcelona.
La histamina es forma per l'acció de determinats microorganismes a partir de la histidina, un aminoàcid present a les proteïnes del peix (tonyina, bonítol, sardines i verat), degut a la manca d'higiene i a temperatura elevada.
La formació d'histamina no altera l'aspecte de la tonyina i no és apreciable ni per la vista ni per l'olfacte.
Una vegada s'ha format, no hi ha possibilitat d'eliminar-la ni tan sols amb una cocció intensa.
- Mantingueu sempre el producte a temperatures properes a la fusió del gel (per sota dels 2 °C).
No adquiriu ni consumiu el producte si sospiteu que no s'ha respectat aquesta temperatura.
- Durant la manipulació de la tonyina, s'han extremar les mesures d'higiene i evitar fonts de calor.
Netegeu bé mans, estris i superfícies que puguin estar en contacte amb la tonyina.
- A les peixateries, la tonyina ha d'estar el mínim temps possible exposada als taulells i coberta de gel, de manera que es mantingui per sota de 2 °C. Cal mantenir la resta de producte a l'envàs a la cambra frigorífica i restituir el producte a mesura que es vagi venent.
- Quan compreu tonyina, tant a doll com envasada, heu de ser exigents amb el proveïdor en relació amb la temperatura i l'etiquetatge.
Comproveu la data de caducitat.
- Respecteu la data de caducitat del producte.
Les dates de caducitat són vàlides només si es respecten les condicions de conservació del producte i es manté la integritat de l'envàs.
Un cop obert l'envàs, el termini per consumir el producte no ha de superar les 24 hores.
- Recordeu que el consumidor ha d'estar sempre informat si es tracta d'un producte descongelat.
En cap cas s'ha de tornar a congelar peix prèviament descongelat.
Les altes temperatures de l'aigua de mar i ambiental que caracteritzen l'estiu aconsellen extremar les precaucions per al consum segur de determinats productes, com els musclos, les petxines i altres fruits de mar.
Cal assegurar que provinguin de zones de producció ben controlades des del punt de vista de la seguretat alimentària i han estat correctament depurats.
És imprescindible que quan arribin als consumidors els productes provinguin d'establiments autoritzats i de canals de comercialització on s'hagi produït la seva depuració correcta, per tal d'evitar que no hagin acumulat en els seu teixit contaminats, siguin d'origen fecal, del plàncton o d'altres orígens.
Catalunya és una gran productora i consumidora de musclos, petxines i altres fruits de mar.
Aquests productes són mol·luscs bivalves i tenen en comú que són organismes filtradors de l'aigua de mar: l'aigua passa a través d'ells, així que la qualitat d'aquest element n'afecta la seguretat.
Per evitar riscos innecessaris en consumir mol·luscs cal tenir en compte aquests consells:
Està prohibit recol·lectar mol·luscs per consum propi
Consells de seguretat alimentària
Aprofitar els aliments és una de les maneres de combatre el malbaratament d'aliments.
Al restaurant, a l'hora de demanar penseu en la ració, sempre és millor començar per poc, i si us quedeu amb gana, completeu la comanda.
Tot i així, si us deixeu aliments al plat podeu demanar que us els preparin per endur-vos-els.
Per seguir gaudint del menjar amb seguretat, segueix aquests consells:
L'aliment s'ha de posar en un recipient net, apte per a ús alimentari, reutilitzable, compostable o fàcilment reciclable.
Els consumidors podeu portar envasos propis.
Si el producte ho permet rescalfeu-lo fins que estigui prou calent per haver de deixar- lo refredar abans de poder consumir-lo.
Les temperatures elevades eliminen els microorganismes en cas que n'hi hagi.
Anar a la compra amb el propi envàs és una opció cada cop més demandada per la societat, però s'ha de tenir en compte la vulnerabilitat dels aliments frescos i una possible contaminació encreuada entre aliments de diferent tipologia (per exemple al·lèrgens).
L'opció de fer la compra portant el teu propi envàs contribueix a la reducció de l'ús de plàstics.
Els aliments, sobre tot la carn i el peix fresc, són molt vulnerables al creixement dels microorganismes, que poden multiplicar-se en els aliments i provocar intoxicacions alimentàries si no es prenen les mesures adients d'higiene i temperatura.
Si optes per portar el teu propi envàs a la botiga segueix aquestes recomanacions per mantenir la seguretat alimentària de la teva compra:
Mantingues sempre uns hàbits higiènics quan manipulis els aliments.
Renta't les mans abans i després de tocar els aliments.
Recorda que tu també ets responsable de contribuir a la seguretat dels aliments
Els peixos i cefalòpodes (calamar, pop, sèpia...) crus poden contenir microorganismes i paràsits perjudicials com l' Anisakis, paràsit que pot provocar alteracions digestives (Anisakiosi) a vegades greu.
L'Anisakiosi només es pot contraure en consumir productes de la pesca crus o poc cuits, si cuinem bé el peix i de forma homogènia a una temperatura de 65oC o superior matarem el paràsit.
Eviscera i congela el peix durant 5 dies.
Compra'l congelat si el teu frigorífic té menys de 3 estrelles.
Consells per preparar plats a base de peix cru o poc fet de forma segura
Useu-la per garantir la seguretat dels aliments!
Els envasos destinats a contenir aliments els han de protegir de possibles contaminacions.
El material que en forma part no ha de transferir cap substància impròpia a l'aliment.
La normativa que regula els materials i els objectes destinats a entrar en contacte amb aliments és el Reglament (CE) 1935/2004 del parlament Europeu i del Consell.
L'autoritat que avalua la seguretat de les substàncies que es faran servir per a la fabricació d'envasos és l' Autoritat Europea de seguretat alimentària (EFSA).
Fes un bon ús dels envasos per mantenir la seguretat dels aliments:
Principals materials que poden estar en contacte amb els aliments:
En el moment de la compra els envasos aniran acompanyats de:
La llegenda "per a contacte amb aliments", o una indicació específica sobre el seu ús (màquina de cafè, ampolla de vi, cullera sopera), o el símbol:
La informació pot venir gravada al propi envàs o indicada a l'embalatge, en aquest cas guardeu-la per futures consultes.
Les dades del fabricant o comercialitzador.
Les recomanacions d'ús del fabricant que vindran indicades a través de simbologia o d'instruccions:
El plàstic es pot reciclar: la simbologia d'un número dins d'un triangle segueix un codi internacional i n'informa sobre el tipus de plàstic per facilitar el seu reciclatge.
Contra el malbaratament alimentari tu hi tens molt a fer
Comprova si encara et queda peix a la nevera o al congelador abans d'anar a comprar.
Neteja el peix fresc, treu-li les tripes i guarda'l a la nevera.
Consumeix-lo el mateix dia o a l'endemà o congela'l si l'has de consumir més endavant.
Abans de refrigerar o congelar el peix acabat de cuinar, deixa'l refredar una estona a temperatura ambient, però vigila que no passin més de dues hores per evitar que els microorganismes hi creixin.
Les dones embarassades i els fetus són més vulnerables que altres adults sans a patir una malaltia transmesa pels aliments o toxiinfeccions alimentàries.
Durant l'embaràs es produeixen canvis hormonals que disminueixen la funció del sistema immunitari de la mare i, consegüentment, augmenta la susceptibilitat als patògens transmesos pels aliments.
Les conseqüències poden ser greus per a la mare, el fetus o ambdós, com ara avortament, naixement prematur o malformacions congènites.
També hi ha contaminats químics, com ara el metilmercuri, que els aliments poden vehicular i que poden causar danys al fetus.
En aquesta etapa de la vida és especialment important que l'embarassada segueixi una alimentació saludable per contribuir a un bon desenvolupament del fetus, i és per això que els consells de seguretat alimentària han d'anar acompanyats de recomanacions dietètiques que ajudin a mantenir un bon estat de salut.
Els principals microorganismes patògens de risc són: Listeria, Salmonella, Toxoplasma, Campylobacter i Escherichia Coli.
L'Estudi de contaminants químics en dieta total que elabora l'ACSA de forma continuada des de l'any 2000 ha identificat a les dones d'edat entre 18 i 65 anys com a grup vulnerable a l'exposició al metilmercuri.
Fitxa de seguretat alimentària per a professionals sanitaris.
Com a mesures de prevenció es recomana abstenir-se de menjar aliments d'origen animal crus (ous, carn, peix i marisc) i seguir les quatre normes d'higiene per garantir la seguretat dels aliments que es preparen en les cuines domèstiques:
Netejar: Renta't les mans abans i després de manipular aliments.
Separar: Separa els aliments cuits dels aliments cuinats.
Coure: Cuina a una temperatura que arribi als 75oc a l'interior de l'aliment.
Refredar: Prepara els aliments poc abans de consumir-los.
No els deixis a temperatura ambient durant més de dues hores.
Un hoax és en general una informació falsa, normalment difosa mitjançant el correu electrònic, amb el fi de crear confusió entre la gent que el rep.
Normalment és distribuït en cadena per els seus successius receptors pel seu contingut impactant el qual sembla provenir d'una font seria i fiable o per què el mateix missatge demana ser reenviat.
A continuació es faciliten les respostes a una sèrie de consultes rebudes a l'Agència Catalana de Seguretat Alimentària sobre hoax relacionats amb la seguretat alimentària.
Per motius de privacitat de dades s'ha creat el personatge de "Joan Preocupat" com a autor de les consultes, tot mantenint el contingut i format de les consultes originals.
Si voleu fer una consulta amb respecte a un hoax sobre temes de seguretat alimentària.
La cafeïna es troba de forma natural en les fulles, arrels i fruïts de més de 60 plantes, entre d'altres, les fulles de te i guaranà, l'herba mate, les nous de cola, els grans de cafè i els grans de cacau.
La trobem en aliments processats que la contenen de forma natural i en altres productes als que s'addiciona voluntàriament
En la taula següent es relacionen els continguts mitjos de cafeïna dels aliments i la seva equivalència respecte al contingut d'una tassa de cafè filtrat.
1 llauna de beguda energètica amb cafeïna (320 mg/L) de 330 ml
1 tassa de xocolata desfeta de 200 ml
La cafeïna és consumeix des de fa molts anys arreu del món, però l'aparició de nous aliments amb cafeïna afegida i l'aparició de nous patrons de consum d'alguns d'aquests productes, especialment les begudes energètiques, generen certa preocupació entre els estats membres de la Unió Europea.
El Comitè Científic Assessor de Seguretat Alimentària de l'Agència Catalana de Seguretat Alimentària va publicar un informe: La seguretat de la cafeïna en l'alimentació que recull les avaluacions de seguretat sobre els possibles efectes adversos d'un consum excessiu de cafeïna per a la població general i per a certs grups vulnerables, realitzades per diferents organismes de salut i seguretat alimentària, i les recomanacions que alguns països han publicat a través de les seves agències de salut en relació amb la ingesta de cafeïna per via alimentària.
A la vista de les dades disponibles el Comitè Científic recomana moderar o limitar el consum de cafeïna en grups de població vulnerables i evitar el consum conjunt de begudes amb alt contingut en cafeïna i alcohol.
En data 27 de maig de 2015, l'Autoritat Europea de Seguretat Alimentària (EFSA) va publicar el Dictamen científic sobre la seguretat de la cafeïna, en el qual estima la ingesta diària i la ingesta aguda de cafeïna per sota de la qual no s'esperen problemes de seguretat per a la població general sana.
El Dictamen també assessora sobre el consum de cafeïna de totes les fonts dietètiques en combinació amb l'exercici físic, i sobre els possibles riscos de consumir cafeïna juntament amb alcohol, amb altres substàncies que es troben a les begudes energètiques, i amb la p -sinefrina, una substància que es troba cada vegada més en els complements alimentaris.
L'EFSA va arribar a les següents conclusions:
Informe del Comitè Científic Assessor de Seguretat Alimentària.
Cronobacter sakazakii és un bacteri gram negatiu, mòbil, no formador d'espores, anaerobi facultatiu, de forma bacil·lar, oxidasa negativa i catalasa positiva.
Per la seva capacitat per formar biofilms i la seva resistència a la dessecació es pot trobar àmpliament en sòls, aigües, vegetals i animals, podent créixer en un ampli rang de temperatures (6°C-47°C).
C. sakazakii pot causar infeccions greus com: bacterièmia, meningitis, enterocolitis narcotitzant i meningoencefalitis necrotitzant, i fins i tot la mort dels bebès infectats.
L'organisme ha estat aïllat de diversos aliments d'origen vegetal o animal tant deshidratats, fumats, congelats etc. C. sakazakii és un contaminant ocasional de diferents aliments com a cereals, farinetes, deshidratats per a règims especials, aliments per a usos mèdics, i fórmules infantils en pols, podent persistir en aquests aliments durant almenys 2 anys per la seva capacitat per suportar entorns secs.
També cal considerar les preparacions en pols destinades a persones d'edat avançada i les destinades a usos mèdics especials atesa l'especial vulnerabilitat d'aquest grup de població.
Els virus són microorganismes molt petits, no visibles a simple vista, més petits que els bacteris.
Necessiten les cèl·lules dels éssers vius per poder viure i multiplicar-se; per tant, solen trobar-se a dins.
No obstant això, són capaços d'existir a dins o fora.
Alguns són més resistents a diverses condicions de temperatura i humitat, i d'altres són més sensibles.
Els que arriben als aliments solen ser d'origen fecal i els contaminen a través d'aigües contaminades, de manera que el problema més gran es produeix en productes com ara mol·luscs bivalves, peixos, mariscs i verdures i hortalisses.
Els éssers humans infectats que manipulen aliments poden contaminar els mateixos aliments.
Pràcticament tots els virus enteropatògens es poden transmetre per l'aigua i els aliments.
Estan documentades la transmissió alimentària del virus de Norwalk, el calicivirus, l'astrovirus, els adenovirus entèrics, els rotavirus i els parvovirus.
La transmissió hídrica i la transmissió secundària persona a persona tenen gran rellevància en aquest grup de gastroenteritis víriques.
Els aliments associats a brots causats per virus són aquells que no estan sotmesos a un tractament tèrmic suficient o es consumeixen crus, com les amanides, el peix adobat o el marisc cru.
La contaminació dels aliments es produeix per males pràctiques de manipulació, per portadors o per l'ús d'aigües contaminades en la producció primària, com en el cas de mol·luscs bivalves i vegetals.
Els virus no es poden multiplicar ni poden produir toxines en els aliments però poden mantenir-se viables en aliments mantinguts a temperatures de refrigeració i el medi ambient marí, i en alguns casos poden produir malaltia amb dosis infeccioses baixes.
Clostridium perfringens és un bacil curt, gram positiu que forma espores, del gènere Clostridium.
És anaerobi encara que alguns investigadors el consideren microaeròfil, per la seva capacitat per iniciar el creixement sense condicions rigoroses de anaerobiosis.
La temperatura òptima de creixement de C. perfringens està en un rang entre els 40°C i 45°C. Les espores es formen en condicions ambientals adverses i en l'aparell digestiu d'humans i animals.
Sobreviu en el sòl i sediments, sent altament resistents a la calor.
Existeixen cinc soques de C. perfringens, designades des de A fins a E. Cada cep produeix un espectre de toxines únic.
Els patògens humans són l'A i C. Els símptomes són causats per la ingestió de grans quantitats de cèl·lules vegetatives (més de 10^8).
La producció de toxines en el tracte digestiu s'associa amb la esporulació.
En la majoria dels casos, la causa de la intoxicació per C. perfringens és l'abús de la temperatura de conservació dels aliments després de cuinar i la multiplicació d'aquest microorganisme durant el refredament i emmagatzematge.
C. perfringens s'associen comunament a plats a base de carns cuinades, productes carnis bullits, salses de carns, estofats, mandonguilles, etc. produïts en grans quantitats i refrigerades en condicions no adequades
És un agent bacterià toxigènic causa freqüent de brots de toxiinfecció alimentària en molts països.
Els brots estan causats per la ingestió d'aliments que contenen les enterotoxines estafilocòccies termoestables i s'han associat a productes carnis, productes amb ou, pastissos, cremes, brioixeria farcida, sandvitxos, en general productes sotmesos a diverses manipulacions que s'han mantingut després a temperatures relativament elevades.
S. aureus es troba a l'aire, l'aigua, els residus, els aliments, la maquinària, però la principal font són els animals i les persones: es troba a les fosses nasals i la laringe, a la pell i als cabells.
Els Staphylococcus aureus resistents a la meticil·lina (MRSA) són actualment una causa important d'infecció hospitalària en molts països europeus, amb grans diferències quant a la prevalença i les polítiques de control.
Últimament, ha emergit una soca d'MRSA anomenada CC398, de la qual sovint en són portadors asimptomàtics els animals de producció, principalment en sistemes d'explotació intensius.
Els establiments de restauració mòbils fa referència als vehicles, inclosos els remolcs, on es preparen i venen aliments de manera ambulant.
Inclou als vehicles utilitzats per a la preparació i venda d'aliments en el mateix vehicle (per exemple, hamburgueses, frankfurt, pinxos..), la preparació de cafè i sucs, xurros, patates fregides i la venda de qualsevol tipus de menjar, incloent aliments pre-envasats.
Quan es preparen i se serveixen aliments en un espai de dimensions reduïdes, on conviuen estretament la preparació, l'emmagatzematge de les matèries primeres i la venda, la bona praxi esdevé essencial.
Tot el relacionat amb l'alimentació influeix sobre la salut de les persones.
I si el que fem és preparar aliments i vendre'ls, la responsabilitat que assumim és transcendent, doncs obligatòriament hem de garantir la salubritat d'allò que manipulem o venem.
La seguretat alimentària és un requisit ineludible, i alhora, fer-la evident és un atribut de qualitat.
Per realitzar l'activitat de restauració mòbil, els titulars de l'establiment i les persones que hi treballen, disposen de la Guia de pràctiques correctes d'higiene per a la restauració mòbil com a eina per ajudar a aplicar els autocontrols amb la finalitat de garantir la qualitat i la seguretat alimentària de l'aliment que es produeix.
Aquest document ajuda a controlar els perills i a demostrar el compliment de les normes.
En ell s'indiquen un seguit de pautes que cal tenir en compte per preparar i vendre aliments segurs.
En ser aquesta una guia de pràctiques correctes reconeguda de manera oficial per l'Agència de Salut Pública de Catalunya, esdevé un document de referència pel que fa als requisits que ha de complir qui està al capdavant d'un vehicle de restauració mòbil, i alhora per qui ha de fer el control.
Paral·lelament, qui prepari i vengui menjar de manera ambulant en vehicles o remolcs, ha de posar-se en contacte amb l'ajuntament del municipi on vulguin realitzar aquesta activitat, amb la finalitat de conèixer quins permisos precisa, si s'ha de completar una inspecció, quin espai pot ocupar en la via pública o si hi ha qualsevol tarifa aplicable i / o altres restriccions que poden ser rellevants.
Guia de pràctiques correctes d'higiene per a la restauració mòbil
Tràmits administratius per a l'exercici de l'activitat